**Michael Kenji "Mike" Shinoda** (jap. 篠田 賢治, *Shinoda Kenji*, s. 11. helmikuuta 1977 Agoura Hills, Kalifornia) on yhdysvaltalainen muusikko, joka on tullut tunnetuksi Linkin Park -yhtyeestä. Lisäksi hän räppää sooloyhtyeessään, Fort Minorissa ja on julkaissut musiikkia myös omalla nimellään. Hän on perustanut Linkin Park -yhtyeessä soittavan Brad Delsonin kanssa Machine Shop Recordings -levy-yhtiön.

Nuoruus
-------

Shinoda syntyi ja vietti nuoruutensa Los Angelesin lähiössä, Agoura Hillsissä. Hänen isänsä, Muto, on japanilais-amerikkalainen ja äitinsä nimi on Donna. Hänellä on nuorempi veli, Jason. Shinoda opiskeli Parkman Elementary and Lindero Canyon Middle Schoolissa.

Shinoda aloitti musiikin harrastamisen kuuden vuoden ikäisenä ottamalla pianotunteja, aloittaen klassisesta musiikista ja siirtyen myöhemmin jazziin ja lopulta hiphoppiin. Hän soitti kaiken kaikkiaan tunneilla kymmenen vuotta, ja harrasti myös kitaransoittoa. Mike kertoi aloittaneensa rap-lyriikoiden kirjoittamisen jo 13-vuotiaana, mutta vakavoitui oikeasti vokaaleistaan myöhemmin lukiossa. Hänen rakkaisiin harrastuksiinsa kuului myös piirtäminen ja maalaaminen, joissa hän omaa edelleen oman tyylinsä.

Ura
---

Mike Shinoda esiintymässä Sonisphere-festivaalilla Porin Kirjurinluodossa 25. heinäkuuta 2009.
Shinoda opiskeli San Fernando Middle Schoolissa, jossa hän tapasi myös Rob Bourdonin ja Brad Delsonin. Lukion jälkeen hän siirtyi muotoiluyliopistoon. Shinoda valmistui Pasadenan muotoiluyliopistosta Art Center College of Designista ja painotti opiskeluissaan erityisesti graafista suunnittelua. Hän tapasi samassa yliopistossa DJ Joe Hahnin, mutta Joe ja Mike ystävystyivät lähemmin vasta myöhemmin. Hahn liittyi Xeroon, ja myöhemmin hän seurasi Shinodaa myös Linkin Parkiin. 

### Linkin Park

Mike Shinoda on yksi Linkin Park -yhtyeen perustajajäsenistä. Hän perusti yhtyeen yhdessä Brad Delsonin ja Rob Bourdonin kanssa vuonna 1996. Shinoda soittaa yhtyeessä rytmikitaraa ja kosketinsoitinta, ja toimii lisäksi MC:nä, taustalaulajana ja lauluntekijänä. Hän nousi suuren yleisön tietoisuuteen vuonna 2000 julkaistulla yhtyeen debyyttialbumilla, *Hybrid Theory*. Albumista tuli 2000-luvun myydyin debyyttialbumi. Vuonna 2002 yhtyeeltä julkaistiin Shinodan tuottama remix-albumi, *Reanimation*. Vuonna 2003 julkaistiin toinen studioalbumi *Meteora*. Vuonna 2004 yhtye julkaisi mashup-albumi *Collision Coursen* yhdessä Jay-Z:n kanssa. Albumista Linkin Park voitti toisen Grammy-palkintonsa. Vuonna 2007 julkaistun *Minutes to Midnightin* Shinoda tuotti yhdessä Rick Rubinin kanssa. *Minutes to Midnight* -albumilla Shinoda toimii myös päälaulajana kolmella kappaleella: "In Between", "Hands Held High" ja albumin bonuskappaleella "No Roads Left".

Syyskuussa 2010 julkaistulla *A Thousand Suns* -albumilla tuottamisesta vastasivat edellisen tavoin Shinoda ja Rubin. Viides studioalbumi *Living Things* julkaistiin vuonna 2012. Shinoda sanoi sen sisältävän enemmän räppiä kuin muut julkaisut viimeisen muutaman vuoden aikana. Remix-albumi *Recharged* julkaistiin vuonna 2013. Se sisältää uudelleentulkintoja yhtyeen vuonna 2012 julkaistulta *Living Things* -albumilta. Yhtyeen kuudes studioalbumi *The Hunting Party* julkaistiin vuonna 2014. Sen Shinoda tuotti yhtyeen kitaristin Brad Delsonin kanssa. Vuonna 2017 julkaistiin seitsemäs studioalbumi *One More Light*, joka on myös Shinodan ja Delsonin yhdessä tuottama.

### Fort Minor

Mike Shinoda Linkin Park -yhtyeen mukana Maquinaria Festivalilla, Chilessä vuonna 2010.
Suuren menestyksen Linkin Parkissa saavuttanut Shinoda aloitti yhtyeensä ohessa soolouran Fort Minor -nimen alla vuonna 2005. Hänen ensimmäinen albuminsa, *The Rising Tied*, julkaistiin marraskuussa 2005. Vierailijoina levyllä ovat muun muassa Styles of Beyond, Holly Brook, Kenna ja John Legend. Siinä missä Linkin Park on enimmäkseen vaihtoehtoista rockia, Fort Minor on enemmänkin hiphopia ja rappia. Kaikki albumin kappaleet ovat Shinodan säveltämiä ja kirjoittamia, ja hän myös soitti kaikkia levyllä esiintyviä soittimia, jousia lukuun ottamatta. Shinoda tuotti ja miksasi albumin itse räppäri Jay-Z:n ja Linkin Parkin kitaristin, Brad Delsonin avustuksella. Fort Minorin musiikkivideoita on ohjannut Linkin Parkin DJ, Joe Hahn.

Fort Minorin single "Where'd You Go" voitti vuonna 2006 MTV Video Music Awardseissa "Best Ringtone Award" -palkinnon. Single oli 20 viikkoa Billboard Hot 100 -listalla, sijoittuen parhaimmillaan neljänneksi.

21. kesäkuuta 2015 Fort Minor julkaisi lähes kymmenen vuoden tauon jälkeen uuden singlen, nimeltään "Welcome". Samalla julkaistiin singleen tehty 360-panoramavideotekniikalla toteutettu virtuaalitodellinen musiikkivideo. Videolla Shinoda soittaa pianoa, kitaraa ja rumpuja. Single tuli ilmaiseksi ladattavaksi Fort Minorin kotisivuille. Kesäkuussa 2015 antamassaan haastattelussa Shinoda kertoi, että hänellä ei ole aikomusta tehdä uutta Fort Minor -albumia. Shinoda esitti kappaleen livenä Conanissa 22. kesäkuuta 2015.

### Sooloartistina

25. tammikuuta 2018 Shinoda julkaisi *Post Traumatic EP:n*, jonka kolme kappaletta kertovat hänen tuntemuksistaan Chester Benningtonin heinäkuussa 2017 tapahtuneen kuoleman jälkeen. Shinoda julkaisi EP:n omalla nimellään sivuprojektinsa Fort Minorin sijaan. Shinoda julkaisi samannimisen soolodebyyttialbuminsa *Post Traumatic* kesäkuussa 2018.

### Tuottajana

Shinoda on myös tuottanut monia kappaleita ja albumeita. Linkin Parkin albumeista hän tuotti Rick Rubinin kanssa *Minutes to Midnightin* ja *A Thousand Sunsin*.

Tulevaisuudessa Mike Shinoda tulee tuottamaan lisää muiden yhtyeiden levyjä, mutta hän aikoo toimia enemmän erityisesti ja pääasiallisesti Linkin Park -yhtyeen parissa ja painottaa musiikin tekoon kyseisen bändin jäsenien kanssa.

#### Machine Shop Recordings

|  |  |  |
| --- | --- | --- |
| "| Bändikaverini Linkin Parkissa olivat innoissaan pystyessäni osoittamaan faneille, mitä minä teen henkilökohtaisesti. En olisi tehnyt tätä ilman heidän täydellistä tukeaan. Minä valitsin kitaristi Brad Delsonin minun A&R kaverikseni! | "|
| **– Mike Shinoda** |

Vuonna 2002 Shinoda perusti Brad Delsonin kanssa Machine Shop Recordings -levy-yhtiön. Levy-yhtiöllä oli sopimus muun muassa Styles of Beyondin ja Holly Brookin kanssa. Tällä hetkellä levy-yhtiö on tauolla. Mike Shinoda kertoi tammikuussa 2009 blogissaan, että Machine Shop Recordings on tauolla, koska yhtiöllä on erimielisyyksiä sen emoyhtiö Warner Brothers Recordsin kanssa.

Yksityiselämä
-------------

Mike on myös ihanteensa taidemaalauksen ohella suunnitellut omia skeittituotteita, kuten kenkiä ja lautoja. Hänellä oli oma suuri taidenäyttely, jossa myytiin hänen ja hänen ystäviensä maalaamia tauluja ja muuta omaa taidetta alkaen hänen 13-vuotiaana tekemästään miniatyyriteoksesta.

Mike Shinoda on ollut naimisissa Anna Hillingerin kanssa vuodesta 2003 lähtien. Heillä on yksi lapsi. Shinodan mukaan Fort Minorin kappale "Where'd You Go" on kirjoitettu hänen vaimolleen. Vuonna 2004 Shinoda esiintyi Punk'd-televisiosarjan jaksossa. Haastattelussa Shinoda on paljastanut, että hänen isänsä syntyi toisen maailmansodan aikaan, ja siitä kertoo "Kenji"-kappale. Shinoda on kolmannen sukupolven Japanin amerikkalainen. Hänen äitinsä nimi on Donna ja isänsä Muto. Japanilaisamerikkalainen Muto syntyi Yhdysvalloissa, ja oli internoituna toisen maailmansodan aikaan.

Diskografia
-----------

### Soolotuotanto

**Albumit**

* 2018 – *Post Traumatic*

EP
* 2018 – *Post Traumatic EP*

Soundtrackit
* 2012 – *The Raid: Redemption (Original Motion Picture Score & Soundtrack)* (mukana Joseph Trapanese)
* 2014 – *Mall (Music from the Motion Picture)* (mukana Chester Bennington, Dave Farrell, Joe Hahn ja Alec Puro)

### Linkin Parkin kanssa

*Pääartikkeli: Linkin Parkin diskografia*
* 2000 – *Hybrid Theory*
* 2003 – *Meteora*
* 2007 – *Minutes to Midnight*
* 2010 – *A Thousand Suns*
* 2012 – *Living Things*
* 2014 – *The Hunting Party*
* 2017 – *One More Light*

### Fort Minorina

* 2005 – *The Rising Tied*

Lähteet
-------

1. 1 2 3 4  Mike Shinoda Biography allmusic.com. Viitattu 7.4.2011. (englanniksi)
2. 1 2 3 4  The Mike Shinoda Picture Pages superiorpics.com. Viitattu 24.12.2010. (englanniksi)[vanhentunut linkki]
3. ↑  After Ten Years, Fort Minor Is Back, and Mike Shinoda Still Wants You to Remember the Name *Noisey*.  23.6.2015. Viitattu 8.6.2018. (englanniksi)
4. ↑  The Mellower Half of Linkin Park lptimes.com. Viitattu 20.8.2010. (englanniksi)
5. ↑  Kimpel, Dan: *How they made it: true stories of how music's biggest stars went from start to stardom!*, s. 76. Hal Leonard Corporation, 2006. ISBN 9780634076428. Teoksen verkkoversio (viitattu 7.4.2011). (englanniksi)
6. ↑  Linkin Park On New Album 'A Thousand Suns,' Tour *Rolling Stone*.  Arkistoitu 28.6.2011. Viitattu 8.6.2018.
7. ↑  Interview: Mike Shinoda Talks New Linkin Park Album And Ranks His Top 5 Rappers *Complex*. Viitattu 8.6.2018. (englanniksi)
8. ↑  Hear Linkin Park and Steve Aoki’s ‘A Light That Never Comes’ on Facebook *Spin*.  12.9.2013. Viitattu 8.6.2018.
9. ↑  Brad Delson talks Linkin Park's upcoming, guitar-heavy new album *MusicRadar*. Viitattu 8.6.2018. (englanniksi)
10. ↑  Steve Baltin: Linkin Park Shine A Different 'Light' On Band For New Album *Forbes*. Viitattu 8.6.2018. (englanniksi)
11. ↑  Remember When Fort Minor Won The VMA For Ringtone Of The Year? *MTV News*. Viitattu 8.6.2018. (englanniksi)
12. ↑  Fort Minor returns with 360-degree music video after 10-year hiatus *Mashable*.  22.6.2015. mashable.com. Viitattu 22.6.2015. (englanniksi)
13. ↑  Linkin Park's Mike Shinoda Releases New Fort Minor Single And Video "Welcome" *blabbermouth.net*. Viitattu 23.6.2015.
14. 1 2  Mike Shinoda Revives Fort Minor, Unveils New Video 'Welcome' *Loudwire*. Viitattu 23.6.2015.
15. ↑  The Comeback Kid: Mike Shinoda On Fort Minor *altwire.net*. Viitattu 24.6.2015. (englanniksi)
16. ↑  Linkin Park’s Mike Shinoda Pays Tribute to Chester Bennington on New EP: Listen *pitchfork.com*. Viitattu 8.6.2018. (englanniksi)
17. ↑  Linkin Park’s Mike Shinoda pays tribute to Chester Bennington on new EP *NME*.  25.1.2018. Viitattu 8.6.2018. (englanniksi)
18. ↑  Linkin Parkin Mike Shinoda julkaisee "Post Traumatic" -albuminsa kesäkuussa: kaksi uutta kappaletta kuunneltavissa *KaaosZine*.  30.3.2018. Viitattu 30.3.2018.
19. ↑  Styles of Beyond and Machine Shop Mike Shinoda.  Arkistoitu 8.10.2014. Viitattu 7.4.2011. (englanniksi)
20. ↑  About Me Anna Shinoda. Viitattu 7.4.2011. (englanniksi)
21. ↑  Biography for Mike Shinoda imdb.com. Viitattu 7.4.2011. (englanniksi)
22. ↑  The Making of The Rising Tied DVD
23. ↑  Punk'd Episodes punkd.co.uk. Viitattu 7.4.2011. (englanniksi)
24. ↑  Getting Back to His Roots rafu.com.  Arkistoitu 14.3.2012. Viitattu 7.4.2011. (englanniksi)
25. ↑  After Ten Years, Fort Minor Is Back, and Mike Shinoda Still Wants You to Remember the Name *noisey.vice.com*. Viitattu 23.6.2015. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Mike Shinoda**.
* Mike Shinodan kotisivut
* Mike Shinoda Internet Movie Databasessa. (englanniksi)
* Mike Shinodan fanisivut

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Linkin Park |
| --- |
|  |
| 
* Rob Bourdon
* Brad Delson
* Dave "Phoenix" Farrell
* Joe Hahn
* Mike Shinoda

* Entiset jäsenet: Chester Bennington
* Kyle Christner
* Scott Koziol
* Mark Wakefield

 |
|  |
| Studioalbumit | 
* *Hybrid Theory*
* *Meteora*
* *Minutes to Midnight*
* *A Thousand Suns*
* *Living Things*
* *The Hunting Party*
* *One More Light*

 |
|  |
| Livealbumit | 
* *Live in Texas*
* *Road to Revolution: Live at Milton Keynes*

 |
|  |
| Demot/EP:t | 
* *Xero Sampler Tape*
* *Hybrid Theory EP*

 |
|  |
| Remix-albumit | 
* *Reanimation*
* *Collision Course*
* *Recharged*

 |
|  |
| Singlet | 
* *One Step Closer*
* *Crawling*
* *Papercut*
* *In the End*
* *Pts.OF.Athrty*
* *Somewhere I Belong*
* *Faint*
* *Numb*
* *From the Inside*
* *Lying from You*
* *Breaking the Habit*
* *Numb/Encore*
* *What I’ve Done*
* *Bleed It Out*
* *Shadow of the Day*
* *Given Up*
* *Leave Out All the Rest*
* *New Divide*
* *The Catalyst*
* *Waiting for the End*
* *Burning in the Skies*
* *Iridescent*
* *Burn It Down*
* *Lost in the Echo*
* *Powerless*
* *Castle of Glass*
* *A Light That Never Comes*
* *Guilty All the Same*
* *Until It’s Gone*
* *Final Masquerade*
* *Heavy*
* *Talking to Myself*
* *One More Light*

 |
|  |
| Muut kappaleet | 
* *Runaway*
* *It's Goin’ Down*
* *We Made It*
* *Darker Than Blood*

 |
|  |
| Videot | 
* *Frat Party at the Pankake Festival*
* *The Making of Meteora*
* *Live in Texas*
* *Breaking the Habit*
* *Collision Course*
* *Minutes to Midnight*
* *Road to Revolution: Live at Milton Keynes*

 |
|  |
| Muuta | 
* Diskografia
* Machine Shop Recordings
* Music for Relief
* Projekt Revolution
* Dead By Sunrise
* Fort Minor
* Download to Donate
* A Thousand Suns World Tour

 |

 |

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Tšekki

 |
|  |
| Taiteenala | 
* Grammy Awards
* MusicBrainz

 |
|  |
| Muut | 
* Europeana
* IdRef

 |

 |